Na temelju članka 107. stavka 1. i članka 125. stavka 3., alineje 4. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 136/14. – Rješenje Ustavnog suda Republike Hrvatske i 152/14.) i članka 87., stavka 2., alineja 22. i 24. Statuta Centra za odgoj, obrazovanje i rehabilitaciju Podravsko sunce, KLASA: 012-03/16-01/01, URBROJ: 2137-79-05-16-4, od 1. 4. 2016., KLASA: 012-03/17-01/02, URBROJ: 2137-79-05-17-02, od 12. 4. 2017., ravnateljica Centra za odgoj, obrazovanje i rehabilitaciju Podravsko sunce objavljuje

**JAVNI POZIV**

**za prijavu kandidata za obavljanje poslova pomoćnika u nastavi u Centru za odgoj, obrazovanje i rehabilitaciju Podravsko sunce**

**I.**

 **OPĆI PODACI**

• Broj traženih osoba: 1

• Mjesto rada: Centar za odgoj, obrazovanje i rehabilitaciju Podravsko sunce

• Radno vrijeme: nepuno radno vrijeme – 30 sati tjedno

• Prijevoz na rad: ovisno o udaljenosti mjesta stanovanja, maksimalno 400,00 kn mjesečno

• Vrsta ugovora: ugovor o radu na određeno vrijeme, do kraja školske godine 2017./2018.

**II.**

**UVJETI**

• najmanje završeno srednjoškolsko obrazovanje

• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14 i 7/17).

Pod istim uvjetima prednost će imati kandidati koji imaju iskustvo u radu na poslovima pomoćnika u nastavi.

**III.**

**OPIS POSLOVA**

Osnovna je zadaća pomoćnika u nastavi pružanje neposredne potpore učenicima s teškoćama u razvoju tijekom odgojno – obrazovnog procesa prema izrađenom individualnom programu rada u skladu s potrebama svakog pojedinog učenika s teškoćama u razvoju.

**IV.**

Odabir kandidata koji će obavljati poslove pomoćnika u nastavi izvršit će Stručno povjerenstvo imenovano od strane ravnateljice Centra za odgoj, obrazovanje i rehabilitaciju Podravsko sunce, u sastavu od 3 člana, stručnih djelatnika Centra.

**V.**

S odabranim kandidatom, Centar za odgoj, obrazovanje i rehabilitaciju Podravsko sunce, sklopit će ugovor o radu na određeno vrijeme kojim će se definirati zadaće pomoćnika, trajanje, kao i međusobna prava, obveze i odgovornosti. Po sklapanju ugovora o radu, kandidat će biti upućen na zdravstveni pregled za osobe koje obavljaju poslove u školama troškove kojeg će snositi Centar, odnosno osnivač Grad Koprivnica.

**VI.**

Uz prijavu na Javni poziv, kandidati za pomoćnika u nastavi dužni su navesti svoje osobne podatke (ime i prezime, datum i mjesto rođenja, adresu stanovanja, broj telefona i e-mail adresu), sve za potrebe provođenja postupka, te dostaviti sve priloge kako slijedi:

* životopis,
* motivacijsko pismo,
* dokaz o stručnoj spremi (neovjerena preslika svjedodžbe/diplome),
* dokaz o hrvatskom državljanstvu (preslika osobne iskaznice, a ako je kandidat nema može priložiti i presliku domovnice),
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci),
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis.

Centar za odgoj, obrazovanje i rehabilitaciju Podravsko sunce zadržava pravo uvida u originale dokumenata.

**VII.**

Prijave se podnose preporučeno poštom ili predaju osobno u zatvorenoj omotnici na sljedeću adresu: Centar za odgoj, obrazovanje i rehabilitaciju Podravsko sunce, Hercegovačka ulica 1, 48000 Koprivnica, s naznakom „Prijava za pomoćnika u nastavi“.

Rok za podnošenje prijava je 8 dana od dana objave Javnog poziva na web stranicama Hrvatskog zavoda za zapošljavanje.

Ovaj Javni poziv objavit će se na web stranici Centra za odgoj, obrazovanje i rehabilitaciju Podravsko sunce i Hrvatskog zavoda za zapošljavanje.

Nepotpune i nepravodobne prijave neće se razmatrati.

S kandidatima čije su prijave potpune i pravodobne provest će se intervju. U slučaju da se kandidat ne odazove pozivu na intervju, smatrat će se da je odustao od prijave.

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

KLASA: 112-07/18-01/06
URBROJ: 2137-79-01-18-2

Koprivnica, 12. travnja 2018.

RAVNATELJICA:

Radmila Popović, mag. rehab. educ.